Talouspessimistien ja vähän muidenkin suut loksahtivat auki torstaiaamuina, kun tilastokeskus kertoi Suomen talouden kasvaneen tammi-maaliskuussa peräti 2,7 prosenttia viime vuoden vastaavaan ajankohtaan verrattuna.

Suomen talous kasvaa nyt nopeammin kuin Ruotsin. ISMO PEKKARINEN/AOP

Ruotsi voitti jääkiekon maailmanmestaruuden. Suomi jäi neljänneksi. Cannesin elokuvajuhlilla Ruotsi pokkasi lyhytelokuvien sarjassa Kultainen palmu -pääpalkinnon. Suomi sai tyytyä erikoismainintaan. Mutta talouden saralta kuuluu parempaa. Suomen talous kasvaa nyt nopeammin kuin Ruotsin.

Talouspessimistien ja vähän muidenkin suut loksahtivat auki torstaiaamuina, kun tilastokeskus kertoi Suomen talouden kasvaneen tammi-maaliskuussa peräti 2,7 prosenttia viime vuoden vastaavaan ajankohtaan verrattuna. Luku oli eli selvästi enemmän kuin yleisesti odotettiin ja paras vuosineljännestä sitten vuoden 2010 lopun.

- Sekin ihme nyt nähtiin, että, että Suomen talouskasvu on Ruotsia nopeampaa, Nordean pääekonomisti Aki Kangasharju veisteli Twitter-tilillään.

Moni suomalainen talousasiantuntija arvioi torstaina, että Suomella on hyvät mahdollisuudet yltää kolmen prosentin kasvuun tänä vuonna. Edellisen kerran Suomen talous kasvoi yhtä kovaa 2010.

Ruotsin tilastokeskus julkisti länsinaapurin vastaavat numerot tiistaina. Niiden mukaan Ruotsin bruttokansantuote kasvoi alkuvuonna 2,2 prosenttia, 0,5prosenttiyksikköä vähemmän kuin Suomessa.

Verrattuna viime vuoden viimeiseen neljännekseen Ruotsin talous kasvoi 0,4 prosenttia, kun Suomen vastaava luku oli 1,2 prosenttia.

Suomalaisten iloa pilaa hieman toki se, että Ruotsin kansantalous on finanssikriisin jälkeen ollut paljon kovemmassa iskussa kuin Suomen.

Iltalehti keräsi Suomen ja Ruotsin tilastoviranomaisten luvuista, miten naapurusten taloudet ovat kasvaneet eri vuosina 2000-luvulla.

* ennakkotieto Suomen osalta